มีอาการคันที่เท้าเมื่อวันก่อนค่ะ เเละวันต่อมาตรงที่คันมีตุ่มสีดำคล้ายไฝเล็กๆ ไม่มีอาการอื่นนอกจากคันเหมือนเดิม ปกติมีอาการคันที่เท้าเเต่ไม่มีตุ่มดำๆ จะเป็นอะไรหรือเปล่าคะ
สวัสดีค่ะอาการมีตุ่มสีดำคล้ายไฝตรงเท้า อาจจะเกิดจาก ตุ่มดำจากเม็ดสีที่ผิดปกติขึ้นมาเช่น ไฝ เนื้องอก ตุ่มดำอาจเกิดจากการติดเชื้อรา เชื้อแบคทีเรียบางชนิด หรือเป็นตุ่มดำจากการติดเชื้อดหูดแต่มักจะเห็นเป็นจุดคล้ายเลือดออกร่วมด้วยแนะนำว่าหากมีจุดดำที่ผิดสังเกตที่เพิ่งขึ้นมาใหม่ และมีอาการผิดปกติดังที่กล่าวไปข้างต้น ควรรีบไปพบแพทย์ผิวหนังให้แพทย์ช่วยตรวจดูว่าลักษณะเข้าได้กับอะไร แพทย์อาจทำการตัดชิ้นเนื้อไปตรวจเพื่อให้ได้การวินิจฉัย ส่วนอาการคันไม่น่าจะอธิบายจากไฝ เรื่องคันอาจจะเป็นจากผิวแห้ง ผื่นผิวหนังอักเสบร่วมด้วยได้มากกว่าในเบื้องต้นไม่เอาอะไรไปขัดถูบริเวณที่เป็น สังเกตการเปลี่ยนแปลงของตุ่มดำนี้อย่างใกล้ชิด ทำความสะอาดผิวหนังรอบๆให้ดี ทาครีมให้ความชุ่มชื้นได้